**Melding om fisket uke 19/2025**

Rapporten skrevet mandag 12.05.2025 av Willy Godtliebsen, Brynjar Torsteinsson og Audun Reiertsen.

Alle kvanta i rapporten er oppgitt i tonn rundvekt, hvis ikke annet er presisert, og verdi i 1.000 kroner, evt. millioner kroner.

Omsetningsdata i denne rapporten skriver seg først og fremst fra uke 19 i 2025, dvs. 5.–11. mai 2025.

Økte landinger av sei og torsk fra kystflåten, mens hysekvantumet var uendret sammenlignet med uka før. Det økte seifisket var det not som stod for, der 6 båter leverte 1.300 tonn i Vest-Finnmark og Nord-Troms. I torskefisket var det reduksjon for garn, men økt fiske for øvrige redskaper. Vel 90 % av hyselandingene var tatt på snurrevad og landet i Finnmark. Ellers er det variabel aktivitet langs kysten, og vi har denne gang rapport fra rognkjeks- og rekefisket. Omsetningen av fryst råstoff ble redusert, men med økte rekelandinger med utsatt omsetning. Det var også økte landinger av fryst sei fra trålerne.

Råfisklagets omsetning i uke 19 er på 236 millioner kroner (foreløpig tall), ned fra 379 millioner kroner uka før. I tallet for uke 19 inngår 27 millioner kroner etter utenlandske leveranser. Omsetningen for norske båter stod dermed for 209 millioner kroner, fordelt med 164 millioner kroner på fersk og 45 millioner kroner på fryst råstoff.

Omsetningen i uke 19 i fjor var 227 millioner kroner, herav 28 millioner kroner etter landing fra utenlandske fartøy. For norske båter var omsetningen 199 millioner kroner, fordelt med 94 på fersk og 105 på fryst råstoff.

Råfisklagets omsetning hittil i år, per 11. mai 2025, er 10.195 millioner kroner. Det er fordelt med 8.453 millioner kroner for norske båter, og 1.743 millioner kroner for utenlandske. Tilsvarende for fjoråret var 8.719 millioner kroner totalt, hvorav 7.498 var etter landinger fra norske båter og 1.221 for utenlandske båter.

## Omsetning uke 19, 2025

Råfisklagets omsetning for norske båter i uke 19 i år fremgår av tabell 1, med fordeling på fersk/fryst råstoff, og pr fiskeslag.

Tabell 1. Omsetning for norske båter i uke 19/2025, fordelt pr fersk/fryst og pr fiskeslag


### Frystomsetning

Foreløpige tall for omsetningen av fryst råstoff fra norske båter i uke 19 viser 45 millioner kroner, ned fra 217 millioner kroner uken før. Størst verdi kom fra torsk, hyse, sei, reke og blåkveite med henholdsvis 12, 11, 7, 7 og 5 millioner kroner. For øvrig vises til tabell 1.

Når det gjelder landinger av fryst råstoff fra norske båter i uke 19, til nøytrale fryselager, har vi følgende hovedtall: Totalt 5.500 tonn, opp fra 2.330 tonn i uke 18. Dette er kvanta som så langt bare delvis er omsatt. Av de 5.500 tonnene var 2.930 tonn reke, 1.230 tonn sei, 600 tonn torsk og 560 tonn hyse. Rekekvantumet var levert av 7 båter. Av fiskekvantumet på totalt 2.570 tonn var 2.260 tonn levert av 7 trålere der 1.220 tonn sei, 550 tonn torsk og 330 tonn hyse stod for det meste. Videre var 230 tonn fisk levert av en snurrevadbåt, herav 180 tonn hyse og 40 tonn torsk. En linebåt leverte 70 tonn, herav 50 tonn hyse.

### Ferskomsetning

Omsetningen av ferskt råstoff i uke 19 utgjorde 164 millioner kroner, opp fra 115 millioner kroner uka før. Torsken var størst i verdi, fulgt av sei, hyse, snøkrabbe, kvitlange og reke til verdi henholdsvis 68, 24, 16, 10, 8, 5 og 4 millioner kroner, og for øvrig slik det framgår av tabell 1.

**Fersk torsk**

Tabell 2 og 3 viser fordelingen av landingene av fersk torsk per leveringssone og redskap (unntatt trål), med tilhørende snittpriser. De to tabellene er basert på omsetning av kvalitet A og ekstra, der alle leveringstilstander inngår, men der snittprisene er omregnet til sløyd uten hode-priser, eksklusiv restråstoff.

Tabell 2. Omsetning av fersk torsk, A og ekstra kvalitet fra norske båter i uke 19, 2025 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.



Tabell 3. Priser av fersk torsk per redskap, A og ekstra kvalitet fra norske båter i uke 19, 2025, eksklusiv restråstoff.



Omsetningen av fersk torsk utgjorde 1.500 tonn til verdi 68 millioner kroner, opp fra 1.100 tonn/52 millioner kroner uken før. Det var reduksjon for garn, ellers økte leveranser for andre redskaper. Av totalkvantumet stod snurrevad for 630 tonn etterfulgt av juksa med 270 tonn, garn med 240 tonn, line/autoline med 190 tonn og trål med 160 tonn. Av snurrevadkvantumet var 270 tonn levert til kjøpere i Vest-Finnmark, 200 tonn i Øst-Finnmark og 150 tonn i Vesterålen. Det meste av juksakvantumet var levert i Vest-Finnmark, der Tufjord utmerker seg med leveranser fra nær 50 juksabåter. Av garntorsken var 110 tonn levert i Øst-Finnmark og 50 tonn i Vest-Finnmark. Tilsvarende for line/autoline var 130 tonn levert i Øst-Finnmark og 40 tonn i Vest-Finnmark. Trålkvantumet kom fra en fangst levert i Melbu.

Kvanta fordelt per leveringssone fremgår av tabell 2. Det var økte leveranser i Finnmark og Vesterålen sammenlignet med uka før, reduksjon i Troms og Lofoten. Størst kvantum var fremdeles levert i Vest-Finnmark med 600 tonn, som var opp fra 500 tonn uka før.

**Fersk sei**

Omsetningen av fersk sei økte kraftig og utgjorde 1.660 tonn til verdi 24 millioner kroner, opp fra 450 tonn og 7 millioner kroner i uke 18. Kvanta fersk sei fordelt per leveringssone fremgår av tabell 4. Størst aktivitet i Vest-Finnmark og Troms med henholdsvis 770 og 620 tonn. Deretter fulgte Vesterålen, Lofoten/Salten og Øst-Finnmark med 70-80 tonn på hver, ellers labert. Av totalen på 1.660 tonn var 1.310 tonn tatt på not, 160 tonn på garn, 110 tonn på snurrevad og 60 tonn på juksa. Det var 6 båter som leverte notsei til 2 kjøpere i Vest-Finnmark og 3 kjøpere i Troms.

Tabell 4: Omsetning av fersk sei, A og ekstra kvalitet fra norske båter i uke 19, 2025 sammenlignet med samme uke i fjor. Fra redskapene garn, jukse, line, snurrevad og not, eksklusiv restråstoff.


**Fersk hyse**

Kvantumet fersklevert hyse i uke 19 var 1.160 tonn til verdi 16 millioner kroner. Det var litt opp fra 1.130 tonn/16 millioner kroner uken før. Tabell 5 viser sonevis fordeling av kvanta. Finnmark topper med totalt 1.090 tonn, fordelt med 560 tonn i Vest- og 530 tonn i Øst-Finnmark. 1.070 tonn av totalen var tatt på snurrevad, 60 tonn på line/autoline.

Tabell 5: Omsetning av fersk hyse, krokfanget, A og ekstra kvalitet fra norske båter i uke 19, 2025 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.


**Fersk og fryst snøkrabbe**

I løpet av uke 19 ble det landet 121 tonn levende snøkrabbe til verdi 10,4 millioner kroner. Uken før ble det levert 340 tonn snøkrabbe (rundvekt), hvorav 195 tonn var omsatt levende til verdi 16,9 millioner kroner, mens 150 tonn var fryste klør som ikke er omsatt enda. Landingene i uke 19 kom fra 4 fartøy. Så langt i år er det landet 10.604 tonn snøkrabbe, hvorav 5.318 tonn er omsatt til verdi 627 millioner kroner. Ifølge oversikt fra Fiskeridirektoratet er 11.268 tonn av totalkvoten på 12.019 tonn tatt pr kl 09:11 12. mai. Direktoratet har meldt at fangsten på garanterte kvoter stoppes med virkning fra og med 8. mai. Fangst på tilleggskvoten (ordning for levering av levende snøkrabbe) fortsetter.

**Rognkjeks**

I løpet av uke 19 er det omsatt 104 tonn rognkjeks (rundvekt) til verdi 1,5 millioner kroner, hvorav 48 tonn levert rund og 10 tonn rogn. Aktiviteten er størst i Troms med 75 tonn rundvekt av totalen, for leveranser av rogn er det mest levert til Torsvågbruket med 3 tonn, for rund er det mest levert i Botnhamn med 36 tonn. Så langt i år er det levert 298 tonn (rundvekt) til verdi 4,2 millioner kroner, hvorav 142 tonn rund og 28 tonn rogn.

**Reker**Det ble levert 52 tonn ferske reker i løpet av uke 19, til en samlet verdi på 4,05 millioner kroner. En økning fra 45 tonn/3,5 millioner uken før. Størst kvantum ble fisket i Varangerfjorden og Kvænangen med 19 hver tonn av totalen, deretter fulgte Lyngenfjorden med 6 tonn. Kvanta under 1,5 tonn i resterende fangstfelt.

**Øst-Finnmark**
Fra omsetninga fraperioden i uke 19 i 2025 har vi følgende oversikt:


**Vest-Finnmark**
Fra omsetninga fra perioden i uke 19 i 2025 har vi følgende oversikt:


**Troms**
Fra omsetninga fraperioden i uke 19 i 2025 har vi følgende oversikt:


**Vesterålen**
Fra omsetninga fraperioden i uke 19 i 2025 har vi følgende oversikt:


**Lofoten/Salten**
Fra omsetninga fraperioden i uke 19 i 2025 har vi følgende oversikt:


**Helgeland-Nordmøre**
Fra omsetninga fraperioden i uke 19 i 2025 har vi følgende oversikt:
